13 Mungya kinenwa kya Yehova, muntu wa Leza+ watamba ku Yuda waiya ku Betele papo Yeloboame wimene dya ku kisōkelo+ mwanda wa kufitula mwishi wa bitapwa.2 Penepo waela lubila ku kisōkelo mungya kinenwa kya Yehova kanena’mba: “A kisōkelo, kisōkelo! Yehova wanena namino amba: ‘Tala! Mu njibo ya Davida musa kubutulwa mwana witwa bu Yoshia!+ Ukela podi babitobo ba pa mitenta bu kitapwa, boba bafitula mwishi wa bitapwa podi, kadi ukasōka podi mikupa ya bantu.’”+3 Waleta kiyukeno* mu dine difuku’dya, kanena’mba: “Kino kyo kiyukeno* kyaleta Yehova amba: Tala! Kisōkelo kisa kuladika, ne buto* budipo busa kumwangika.”4 Mulopwe pa kwivwana’tu binenwa bya mu lubila lwaelele muntu wa Leza wa bine ku kisōkelo ku Betele, Yeloboame waolola kuboko aye papo ku kisōkelo kanena’mba: “Mukwatei!”+ Ponka na ponka kuboko kwaadi umolwedile’kwa kwauma,* kabwenyepo kwikujokeja.+5 Ebiya kisōkelo kyaladika ne buto nabo bwamwangika pa kisōkelo mwendele kiyukeno* kyaletele muntu wa Leza wa bine mungya kinenwa kya Yehova.6 Ponkapo mulopwe wanena muntu wa Leza wa bine amba: “Nakwisāshila, zenza Yehova Leza obe antōkelwe mutyima,* kadi nombelele amba kuboko kwami kujoke mokwadi kwikadile.”+ Penepo muntu wa Leza wa bine wazenza Yehova amutōkelwe mutyima, ebiya kuboko kwa mulopwe kwajoka enka mokwadi kwikadile dibajinji.7 Kupwa mulopwe wanena muntu wa Leza wa bine amba: “Iya twende kwami udye’ko twakudya, kadi nkupe ne kyabuntu.”8 Ino muntu wa Leza wa bine wanena mulopwe amba: “Nansha shi umpe kipindi kya yobe njibo, nkisapo kwenda nobe nansha kudya mukate nansha kutoma mema mu kino kifuko.9 Mwanda bino ye byobansoñenye mungya kinenwa kya Yehova amba: “Kufwaninwepo kudya mukate nansha kutoma mema, kadi kufwaninwepo kujokela mu dishinda dyowaile’mo.’”10 Penepo waenda dishinda dingi, kajokelepo mu dishinda dyawaile’mo ku Betele.11 Kwadi mupolofeto umo mununu wadi ushikata mu Betele, bandi bana bajokela ku njibo kebamusapwila bintu byonso byalongele muntu wa Leza wa bine mu dine difuku’dya mu Betele ne binenwa byaanenene mulopwe. Abo pa kupwa kusapwila shabo bino,12 shabo webepangula’mba: “Le waendanga dyepi?” Ebiya bandi bana bamulombola dishinda dyaendanga muntu wa Leza wa bine watambile ku Yuda.13 Ponkapo wanena bandi bana amba: “Mvwikilei mpunda kishikato.” Nabo bamuvwikila mpunda kishikato, nandi wakanda’po.14 Walonda muntu wa Leza wa bine, wamutana ushikete munshi mwa mutyi mukatampe. Penepo wamwipangula’mba: “Le abe ye muntu wa Leza wa bine utambile ku Yuda?”+ Nandi amba: “I ami.”15 Wamunena’mba: “Iya twende kwami udye mukate.”16 Ino aye wanena’mba: “Nkibwanyapo kujoka nobe nansha kwitabija lwito lobe, nansha ke kudya mukate ne kutoma nobe mema mu kino kifuko.17 Mwanda nasapwidilwe mungya kinenwa kya Yehova amba, ‘Kufwaninwepo kudya mukate nansha kutoma mema kwako. Kadi kufwaninwepo kujokela mu dishinda dyowaile’mo.’”18 Nandi wamunena’mba: “Ami nami ne mupolofeto pamo bwa abe, kadi mwikeulu wansapwilanga mungya kinenwa kya Yehova amba, ‘Mujokeje mwiye nandi ku yobe njibo adye mukate atome ne mema.’” (Wamongwele.)19 Ponkapo wajoka pamo nandi kukadya mukate ne kutoma mema mu yandi njibo.20 Pobadi bashikete ku meza, kinenwa kya Yehova kyaiya kudi mupolofeto wamujokeje’wa,21 nandi kaela lubila kudi muntu wa Leza wa bine utambile ku Yuda amba, “Yehova wanena namino amba: ‘Byokukōkelepo musoñanya wa Yehova kadi kulaminepo mbila yakupele Yehova Leza obe,22 ino abe ubajoka ubadi mukate ne kutoma mema mu kifuko mobakulombwele amba, “Kokidya mukate nansha kutoma mema,” umbidi obe mufwe keukatwelapo mu kibundu kya bakulutuba bobe.’”+23 Muntu wa Leza wa bine pa kupwa kudya mukate ne kutoma, mupolofeto mununu wavwika mpunda wa mupolofeto waajokeje’wa kishikato.24 Ebiya wataluka kaenda, ino ntambo wamusambakana mu dishinda wamwipaya.+ Umbidi wandi mufwe waelwa mu dishinda, kadi mpunda wadi wimene kubwipi nao; ntambo nandi wimene dya kubwipi na umbidi mufwe’wa.25 Kwadi bantu badi bapita bamwene umbidi mufwe mwelwe mu dishinda ne ntambo wimene kubwipi na umbidi mufwe’wa. Ebiya baiya basapula’o mu kibundi mwadi mushikata mupolofeto mununu.26 Mupolofeto wamujokeje mu dishinda pa kwivwana’o, wanena ponka na ponka amba: “I muntu wa Leza wa bine walekanga kukōkela musoñanya wa Yehova;+ o mwanda Yehova wamupāna kudi ntambo amusasamune ne kumwipaya, mwendele kinenwa kyamunenene Yehova.”+27 Ebiya wanena bandi bana’mba: “Mvwikilei mpunda kishikato.” Nabo bamuvwikila’ye.28 Penepo waenda watana umbidi mufwe mwelwe mu dishinda, ne mpunda ne ntambo bemene kubwipi nao. Ntambo kadilepo umbidi mufwe’wa, nansha kusasamuna mpunda kwine mpika.29 Mupolofeto watekuna umbidi mufwe wa muntu wa Leza wa bine weutenteka pa mpunda, waiya nandi mu kibundi kyabo mwanda wa kumudila ne kumujīka.30 Ebiya walādika umbidi mufwe’wa mu kibundu kyandi, kebamudila’nka kumudila’mba: “Yō, i kya bulanda, a mwanetu!”31 Pa kupwa kumujīka, wasapwila bandi bana’mba: “Shi nafu, mufwaninwe kunjīka momwa mwajīkwa muntu wa Leza wa bine. Mukalādika mikupa yami kubwipi na mikupa yandi.+32 Binenwa bya mu lubila lwawaelele mungya kinenwa kya Yehova ku kisōkelo mu Betele ne ku mobo onso a butōtyi a pa mitenta+ mu bibundi bya Samadia bisa kufikidila binebine.”+33 Nansha ke papwile kulongeka bino, Yeloboame kalekelepo dishinda dyandi dibi, ino wadi ukitonga’nka kutonga babitobo pa mitenta mu bantu bo-bonso.+ Wadi utūla bu kitobo* muntu ye-yense wadi usaka’bo, kanena’mba: “Ekale umo wa mu babitobo ba pa mitenta.”+34 Buno bubi bwa ba mu njibo ya Yeloboame+ bwebafikije ku konakanibwa ne ku kutukijibwa fututu pangala pa ntanda.+
bem_Latn